
Da li je zabranjeno ubiraču zekata uzimanje poklona?


* 
* 
* 
* 
* 
* 
* 

 
Da li je zabranjeno ubiraču zekata uzimanje poklona?

Ebu Humejd es-Saidi, radij allahu anhu, pripovijedao je: “Resulullah, sallallahu alejhi ve sellem, poslao je čovjeka po imenu Ibnul-Lutbijja, iz plemena El-Ezd, da ubire ***[zekat](https://pitajucene.com/search/zekat/questions/ "Pretraži pitanja o zekatu")***. Kada se vratio, Ibnul-Lutbijja reče: ‘Ovo je zekat za vas, a ovo je meni poklon!’ To je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, osudio rekavši: ‘Zašto nije sjedjeo u očevoj ili majčinoj kući i vidio hoće li mu ko šta pokloniti! Tako mi Onoga u Ćijoj je ruci moj život, niko od vas neće uzeti takav ***[imetak](https://pitajucene.com/search/imetak/questions/ "Pretraži pitanja o imetku")*** a da ga neće nositi na svome vratu na Sudnjem danu: ako uzme devu, ona će rikati, ako uzme kravu, ona će mukati; ako uzme ovcu, ona će blejati: ‘ Potom je Resulullah, sallallahu alejhi ve sellem, podigao ruku, toliko da smo vidjeli bjelinu ispod njegovog pazuha i tri puta ponovio ove riječi: ‘Moj Allahu, jesam li dostavio!”‘  

Ovaj isti ***[ashab](https://pitajucene.com/search/ashab/questions/ "Pretraži pitanja o ashabima")*** prenio je i sljedeće Resulullahove, sallallahu alejhi ve sellem, riječi upozorenja: “Poklon koji uzme ubirač zekata smatra se krađom i prevarom.’


Propisi u vezi s poglavljem 


Prvo, svaka stvar koju uzme onaj ko sakuplja zekat, odnosno službenik u instituciji za ubiranje zekata, smatra se haram-imetkom, jer taj poklon ima za cilj podmićivanje radi izdvajanja najslabijeg imetka u ***[ime](https://pitajucene.com/search/ime/questions/ "Pretraži pitanja o imenima")*** zekata.  

Drugo, nadređeni su dužni poklone koje su dobili sakupljači zekata predati u državnu kasu. Treće, ko od sakupljača zekata uzme bilo šta, a o tome ne izvijesti vladara nepošteno je stekao taj imetak; Svevišnji će Allah takvog čovjeka na Sudnjem danu osramotiti pred svim stvorenjima i pred melekima.


\_\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


